

**ΕΛΛΗΝΙΚΗ ΔΗΜΟΚΡΑΤΙΑ**

**Υπουργείο Παιδείας, Έρευνας & Θρησκευμάτων**

**Περιφερειακή Δ/νση Πρωτ/θμιας και Δευτ/θμιας Εκπ/σης Ν. Αιγαίου**

**Δ/νση Β/θμιας Εκπ/σης Δωδεκανήσου**

**ΓΥΜΝΑΣΙΟ ΚΡΕΜΑΣΤΗΣ**

Περγιαλενής 85104 Κρεμαστή

Τηλέφωνα: 2241092900 – Fax: 2241092900

E-mail: mail@gym-kremast.dod.sch.gr

ΚΡΕΜΑΣΤΗ : 23/02/2017

Αρ. Πρωτοκόλλου : 329

**ΘΕΜΑ: ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΕΠΙΣΚΕΨΗ ΤΟΥ Γ/ΣΙΟΥ ΚΡΕΜΑΣΤΗΣ ΣΕ ΠΑΡΑΚΤΙΕΣ ΖΩΝΕΣ ΤΗΣ ΝΗΣΟΥ ΡΟΔΟΥ**

**ΣΧΕΤ.: Υ.Α. 129287/Γ2/2011 (ΦΕΚ 2769, τ. Β΄, 02-12-2011) Υ.Π.Δ.Β.Μ.Θ. με θέμα «Εκδρομές-Μετακινήσεις μαθητών Δημοσίων και Ιδιωτικών σχολείων Δευτεροβάθμιας Εκπαίδευσης εντός και εκτός χώρας»**

Η Διευθύντρια του Γ/σίου Κρεμαστής ζητά την εκδήλωση ενδιαφέροντος από τα τουριστικά γραφεία για τη διοργάνωση εκπαιδευτικής επίσκεψης σε παράκτιες ζώνες της νήσου Ρόδου, στα πλαίσια του προγράμματος περιβαλλοντικής εκπαίδευσης **«Επίδραση του αστικού περιβάλλοντος στις παραλίες της νήσου Ρόδου»**.

**Συγκεκριμένα:**

- Θα πραγματοποιηθούν τρεις (3) επισκέψεις με μικρό τουριστικό λεωφορείο

**α) τη Δευτέρα 20 Μαρτίου 2017 στην παραλία Ιαλυσού και την περιοχή του υδροβιολογικού σταθμού Ρόδου (ενυδρείο), β) τη Δευτέρα 3 Απριλίου 2017 στις πηγές Καλλιθέας και τη Νέα Μαρίνα Ρόδου (περιοχή Ζέφυρος) και γ) τη Δευτέρα 15 Μαϊου 2017 στη Λίνδο.**

Η προσφορά της επίσκεψης θα περιλαμβάνει:

- Μετάβαση με πούλμαν από το Γ/σιο Κρεμαστής προς τους προαναφερόμενους χώρους πραγματοποίησης δράσεων (αποτύπωση αστικών στοιχείων κλπ) και επιστροφή στο Γ/σιο Κρεμαστής (**08:30 π.μ. - 13:00μ.μ. σε κάθε περίπτωση**)

Αριθμός των συμμετεχόντων μαθητών θα είναι 20 μαθητές και 1 αρχηγός και 1 εκ/κος συνοδοί της εκπαιδευτικής επίσκεψης.

Υπεύθυνος καθηγητής: Κουφού Αντώνιος (ΠΕ04)

Η προσφορά θα πρέπει να περιέχει και να εξασφαλίζει τα παρακάτω:

- Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού καθηγητή.

- Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (εγγυητική επιστολή με ποσό που θα καθορίσει το σχολείο).

- Την αντιμετώπιση της περίπτωσης που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (καιρικές συνθήκες, εκλογές κ.λ.π.).

- Το λεωφορείο που θα είναι στη διάθεση των μαθητών για τις μετακινήσεις τους θα πρέπει να διαθέτουν όλες τις προβλεπόμενες από την κείμενη νομοθεσία προδιαγραφές (ελεγμένα από τα ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενα κ.λπ.) καθώς και να πληρούν όλες τις προϋποθέσεις ασφάλειας για μετακίνηση μαθητών ( ζώνες ασφαλείας, έμπειροι οδηγοί κ.λ.π).

Για τις παραπάνω υπηρεσίες ζητείται η τιμή (με ΦΠΑ) της εκδρομής για ένα (1) πούλμαν των 23-35 θέσεων ή σε περίπτωση αδυναμίας των 50 θέσεων.

Με την προσφορά θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.

Επιπλέον στον φάκελο της προσφοράς πρέπει να υπάρχει απαραιτήτως CD με την προσφορά σε ηλεκτρονική μορφή (αρχείο τύπου doc ή pdf). Οι προσφορές θα πρέπει να κατατεθούν σε κλειστούς φακέλους το αργότερο μέχρι την **Τρίτη 28/2/2017** και ώρα 12.00 μ.μ. στο γραφείο της Διευθύντριας του Γ/σίου Κρεμαστής.

Η Διευθύντρια

Ξανθούλη Παρασκευή